Diari Oficial de la Generalitat Valenciana


Sumari del DOGV 6188, del 20-01-2010 (2010/90)

Informació pública de l'aprovació, per la Junta de Govern Local de 5 d'octubre de 2009, del document modificatiu del Projecte de Reparcel·lació Forçosa de la Unitat d'Execució Única del Sector SUP-5 del Pla General d'Ordenació Urbana.
------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6188

Data del DOGV
:   20-01-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/90


Data del document
:   18-12-2009

Organisme emissor
:   Ajuntament de Sant Joan d'Alacant

Tipus de document
:   Informació Pública

Descriptors 

:   * Sant Joan d'Alacant
    * pla d'urbanisme
    * administració local

Informació pública de l'aprovació, per la Junta de Govern Local de 5 d'octubre de 2009, del document modificatiu del Projecte de Reparcel·lació Forçosa de la Unitat d'Execució Única del Sector SUP-5 del Pla General d'Ordenació Urbana. [2010/90]  
Per la Resolució de 4 de febrer de 2003, el Ple de l'Ajuntament va acordar l'execució de la unitat d'execució única del sector SUP-5, mitjançant la gestió directa i l'encàrrec de la seua gestió a l'empresa municipal Persones i Ciutat, SA.  
La Junta de Govern Local, el 6 de juliol de 2006, va aprovar el Projecte de Reparcel·lació Forçosa de la UE Única del Sector SUP-5, del Pla General d'Ordenació Urbana, presentat per l'empresa municipal Persones i Ciutat, SA.  
En data 23 de juny de 2009, Persones i Ciutat, SA Municipal, presenta un document modificatiu del projecte de reparcel·lació, en què s'estableix la correcció de determinats errors que s'han detectat durant el procés de gestió.   
La Junta de Govern Local, el 6 de juliol de 2009, va adoptar l'acord pel qual es concedeix audiència durant 15 dies als titulars de drets afectats per la modificació, perquè hi formulen al·legacions.   
I, el 5 d'octubre de 2009, va adoptar l'acord -ferm en via administrativa- la part resolutiva del qual és la següent:   
«Primer. Desestimar les al·legacions formulades mitjançant un escrit, registre general d'entrades número 7585, presentat el 30 de juliol de 2009 per Javier Carreras Carreras, Isabel Fuentes Gago, com a propietaris de la parcel·la 12.1B; Javier Pitaluga Ivorra i M.ª José Navarrón Pastor, com a propietaris de la parcel·la 12.1; i ambdós matrimonis, com a propietaris de la parcel·la 12.1.C, sobre el document modificatiu del Projecte de Reparcel·lació Forçosa de la Unitat d'Execució Única del Sector SUP-5 del Pla General d'Ordenació Urbana de Sant Joan d'Alacant (registre general d'entrades núm. 6374, data de 23 de juny de 2009, presentat per Persones i Ciutat, SA Municipal), sobre la base dels arguments esgrimits a l'informe del Servei d'Urbanisme de 7 de setembre de 2009, que es transcriu i motiva la present resolució.   
Segon. Aprovar l'expedient: document modificatiu presentat, en data 23 de juny de 2009, registre general d'entrades número 6374, per l'empresa municipal Persones i Ciutat, SA, amb referència al Projecte de Reparcel·lació Forçosa de la Unitat d'Execució Única del Sector SUP-5 del Pla General d'Ordenació Urbana de Sant Joan d'Alacant que va aprovar la Junta de Govern Local en la sessió celebrada el dia 6 de juliol de 2006.   
Tercer. Que s'ha concedit als titulars de drets afectats pel document modificatiu esmentat el termini d'audiència a què es refereixen l'article 177 de la Llei Urbanística Valenciana i l'article 416 del Reglament d'Ordenació i Gestió Territorial i Urbanística.  
Quart. De conformitat amb el que disposa la Llei Urbanística Valenciana, el Reglament d'Ordenació i Gestió Territorial i Urbanística i el Reglament sobre Inscripció al Registre de la Propietat d'Actes de Naturalesa Urbanística, aprovat pel Reial Decret 1093/97, una vegada ferm aquest acord en via administrativa, que la Secretaria General en remeta en dos exemplars certificats al Registre de la Propietat número 5 d'Alacant, a l'efecte d'afecció de cada finca de resultat al pagament del saldo de la liquidació definitiva.  
Cinqué. Notificar aquesta resolució als propietaris afectats i compareguts a l'expedient, i publicar l'acord d'aprovació en el Diari Oficial de la Comunitat Valenciana i en el Butlletí Oficial de la Província d'Alacant.   
Sisé. Comunicar aquest acord al Servei d'Urbanisme i a l'empresa municipal Persones i Ciutat, SA».  
Cosa que es publica perquè se'n prenga coneixement, als efectes oportuns.  
Sant Joan d'Alacant, 18 de desembre de 2009.- El regidor delegat d'Urbanisme: Pablo Celdrán de Paz.